Nìvola neuit-lusenta

Le nìvole neuit-lusente, ëdcò ciamà mesosfériche polar, a son dle nìvole ch'as formo a anviron 80 chilòmeter d'autëssa e as peulo s-ciairesse apress ël tramont e prima dl'alba a j'àute latitùdin, cand che 'l sol a l'é sota l'orisont, a j'anlùmina e la difrassion luminosa a-j da 'n reu an sël bleu.

A son ëstàite identificà dantorn al 1880 e da antlora a l'han seghità a spantiesse vers le latitùdin basse.
Pr'ëspieghé costa evolussion a l'han ësmonù vàire ipòtesi.
Ël satélit AIM a l'ha mostrà ch'a son fàite 'd cristaj ëd giassa dont la nos a l'é constituìa da la fum generà da la combustion ëd micrometéore ch'a sbato contra l'àuta atmosfera.
Ij gas a efet ëd sèra, si da na part a scàudo la bassa atmosfera, da l'àutra a tendo a sfreidé la mesosfera e a facilitërìo soa formassion.

Categorìa:Meteorologìa